OpenLLM-France/wikimedia huggingface dataset:
# Baigneaux (Loir eta Cher)

Baigneaux Frantziako udalerri bat da, Loir eta Cher departamenduan dagoena, Erdialdea-Loira Harana eskualdean. 2013an 51 biztanle zituen.

## Demografia
### Biztanleria

2007an Baigneaux udalerrian erroldatutako biztanleak 51 ziren. Familiak 20 ziren, horien artean 4 pertsona bakarrekoak ziren (4 bakarrik bizi ziren emakumeak eta 4 bakarrik bizi ziren emakumeak), 8 seme-alabarik gabeko familiak ziren eta 8 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 28 etxebizitza zeuden, 20 familiaren etxebizitza nagusia ziren, 7 bigarren erresidentzia ziren eta 1 hutsik zegoen. Etxebizitza guzti hauek 28etxeak ziren. 20 etxebizitza nagusietatik 16 bere jabearen bizilekua ziren eta 4 alokairuan okupaturik zeuden; 4 etxek hitu gela zituzten, 7 etxek lau zituzten eta 9 etxek bost zituzten. 12 etxek euren parking plaza propioa zuten azpian. 11 etxetan ibilgailu bat zegoen eta 7 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Baigneaux udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 4 |
| 4 | 75-79 | 0 |
| 0 | 70-74 | 4 |
| 8 | 65-69 | 0 |
| 0 | 60-64 | 0 |
| 8 | 55-59 | 0 |
| 0 | 50-54 | 4 |
| 0 | 45-49 | 4 |
| 0 | 40-44 | 0 |
| 0 | 35-39 | 0 |
| 0 | 30-34 | 0 |
| 0 | 25-29 | 0 |
| 0 | 20-24 | 0 |
| 0 | 15-19 | 0 |
| 0 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 28 ziren, horien artean 17 aktiboak ziren eta 11 inaktiboak ziren. 17 pertsona aktiboetatik 16 lanean zeuden (8 gizon eta 8 emakume) eta 1 langabezian (1 gizon). 11 pertsona inaktiboetatik 5 erretiraturik zeuden, 3 ikasten zeuden eta 3 "bestelako inaktibo" gisa sailkaturik zeuden.

### Ekonomia jarduerak

2000. urtean Baigneaux udalerrian 4 nekazaritza-ustiategi zeuden, 616 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q970407
* Multimedia: Baigneaux (Loir-et-Cher) / Q970407
# Baiezkoaren Kanpainia

Baizkoaren Kanpainia, katalanez: Campanya del Sí, 2017ko urriaren 1eko Kataluniako erreferenduman «Bai» bozkatzearen aldeko kanpainia unitarioa da.
Kanpainiaren bultzatzaileak honakoak dira: Assemblea Nacional Catalana, Òmnium Cultural barne, Associació de Municipis per la Independència, Partit Demòcrata Europeu Català, Esquerra Republicana de Catalunya, Candidatura d'Unitat Popular, Demòcrates de Catalunya, Moviment d'Esquerres eta Solidaritat Catalana per la Independència.
2017ko irailaren 14an, Tarragona hiriko Tarraco Arena Plaça pabilioian kanpainiaren hastapen ekitaldia burutu zen.

## Ikus gainera

* Kataluniar independentismoa

## Kanpo estekak

* Baietzaren Kanpainia - Campanya del Sí (Katalanez)
* Datuak: Q34660066
# Baignes

Baignes Frantziako udalerria da, Saona Garaia departamenduan dagoena, Borgoina-Franche-Comté eskualdean. 2013an 97 biztanle zituen.

## Demografia
### Biztanleria

2007an Baignes udalerrian erroldatutako biztanleak 97 ziren. Familiak 32 ziren, horien artean 8 pertsona bakarrekoak ziren (8 bakarrik bizi ziren emakumeak eta 8 bakarrik bizi ziren emakumeak), 12 seme-alabarik gabeko familiak ziren, 8 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 42 etxebizitza zeuden, 36 familiaren etxebizitza nagusia ziren, 4 bigarren erresidentzia ziren eta 2 hutsik zeuden. 39 etxeak ziren eta 3 apartamentuak ziren. 36 etxebizitza nagusietatik 26 bere jabearen bizilekua ziren, 8 alokairuan okupaturik zeuden eta 3 doan lagata zeuden; 4 etxek bi gela zituzten, 2 etxek hiru zituzten, 10 etxek lau zituzten eta 21 etxek bost zituzten. 22 etxek euren parking plaza propioa zuten azpian. 19 etxetan ibilgailu bat zegoen eta 15 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Baignes udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 4 |
| 0 | 70-74 | 0 |
| 4 | 65-69 | 0 |
| 4 | 60-64 | 0 |
| 0 | 55-59 | 0 |
| 4 | 50-54 | 4 |
| 4 | 45-49 | 12 |
| 4 | 40-44 | 4 |
| 0 | 35-39 | 0 |
| 8 | 30-34 | 0 |
| 0 | 25-29 | 12 |
| 12 | 20-24 | 8 |
| 4 | 15-19 | 8 |
| 4 | 10-14 | 4 |
| 0 | 5-9 | 0 |
| 4 | 0tik 4ra | 4 |

## Ekonomia

2007an lan egiteko adina zuten pertsonak 70 ziren, horien artean 51 aktiboak ziren eta 19 inaktiboak ziren. 51 pertsona aktiboetatik 44 lanean zeuden (27 gizon eta 17 emakume) eta 8 langabezian zeuden (5 gizon eta 3 emakume). 19 pertsona inaktiboetatik 3 erretiraturik zeuden, 7 ikasten zeuden eta 9 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra bestelako produktu industrialen fabrikazioko enpresa batena zen.
2000. urtean Baignes udalerrian 3 nekazaritza-ustiategi zeuden, 222 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q803761
* Multimedia: Baignes / Q803761
# Baiersdorf

Baiersdorf Alemaniako hiri-udalerri bat da, Bavaria estatuan. Azken zentsuaren arabera 8.076 biztanle zituen, 11,81 kilometro koadroko azaleran.

## Kanpo estekak

* Datuak: Q163423
* Multimedia: Baiersdorf / Q163423
# Baieta (ehuna)

    Artikulu hau ehun motari buruzkoa da; beste esanahietarako, ikus «Baieta (argipena)».
Baieta edo estameta artilezko edo kotoizko hariz egindako ehun lodi bat da. Ehundu gabeko feltroarekin nahas daiteke. Hari lodiz egindako oihal lodi eta ile luzekoa da, baina ez latza.
Baliteke oihalaren jatorria Espainian egotea, eta Europako beste herrialde batzuetara zabaltzea bertatik. Frantzian, hain zuzen, espagnolette ere esan izan zaio.
Erabiltzen da, esaterako, billar mahaietako oihal gisa, eta pokerreko mahaietarako estalki gisa.

## Erreferentziak

* ↑ «OEH - Bilaketa - Baieta» www.euskaltzaindia.eus (Noiz kontsultatua: 2024-08-01).
* ↑ Herrero García, Miguel. (2014). Los tejidos en la España de los Austrias: fragmentos de un diccionario. CEEH, Centro de Estudios Europa Hispánica, 144-146 or. ISBN 978-84-15245-41-4. (Noiz kontsultatua: 2024-08-01).
* ↑ (Gaztelaniaz) Cerralbo, Museo. «Mesa de billar» Museo Cerralbo (Noiz kontsultatua: 2024-08-01).

## Kanpo estekak

* Datuak: Q1464666
* Multimedia: Baize / Q1464666
# Baieta (garbiketa)

    Artikulu hau sukaldeko garbiketako zapiari buruzkoa da; beste esanahietarako, ikus «Baieta (argipena)».
Baieta edo multzo (moltzo edo moltso eran jasoa euskarazko lexikografian) likidoak xurgatzeko propietatea duten zenbait ehunekin (oro har kotoiarekin edo mikrozuntzekin) egindako oihal bati deritzo. Baietak gainazal leun zenbait garbitzeko erabiltzen diren oihalak dira, garbiketa- edo desinfektatzaile-produktu bat gehituz edo soberan dagoen ura biltzeko erabiltzen direnak.
Baietak sukalde-gainekoak, harraskak, baxerako piezak, komunak, azulejuak, mahaiak eta abar garbitzeko erabiltzen dira. Oro har, erabilera anitzeko baietak izaten dira, askotariko materialetarako erabiltzen direnak: plastikoa, metala, zeramika, eta abar. Hala ere, azalera jakin batzuetarako eredu zehatzak daude, hala nola kristaletarako edo automobilen karrozerietarako.

## Erreferentziak

* ↑ Euskalterm. «Baieta» www.ivap.euskadi.eus (Noiz kontsultatua: 2024-07-31).
* ↑ Galdos, Iñaki. (2024-07-31). Moltzua. (Noiz kontsultatua: 2024-07-31).
* ↑ «OEH - Bilaketa - Multzo» www.euskaltzaindia.eus (Noiz kontsultatua: 2024-07-31).

## Kanpo estekak

* Datuak: Q1370169
* Multimedia: Dishcloths / Q1370169
# B. R. Ambedkar

Bhimrao Ramji Ambedkar (1891ko apirilaren 14a - 1956ko abenduaren 6a), Dr. Babasaheb Ambedkar izenez ere ezaguna, Indiako jurista, ekonomialaria, politikaria eta gizarte erreformatzailea izan zen. Dalit budismoaren mugimendua inspiratu zuen, eta diskriminazio sozialaren aurkako kanpaina egin zuen ukiezinen alde (dalitak). Orobat, emakumeen eskubideak eta laneko eskubideak ere sostengatu zituen. India independenteko lehenengo Zuzenbide eta Justiziako ministroa izan zen, Indiako Konstituzioaren arkitektoa, eta Indiako Errepublikaren aita sortzailea.

## Erreferentziak

* ↑ (Ingelesez) «Bhimrao Ambedkar», Columbia.edu.
* ↑ (Ingelesez) «Ambedkar Jayanti 2019: Facts on Babasaheb to share with kids», Parenting News, in The Indian Express.
* ↑ (Ingelesez) «How India’s Most Downtrodden Embraced the Power of Statues», BloombergQuint.com.
* ↑ (Ingelesez) «Bhimrao Ramji Ambedkar», Biography, Books, & Facts in Britannica.
* ↑ (Ingelesez) «All You Need To Know About BR Ambedkar On His 129th Birth Anniversary», NDTV.com.
* ↑ (Ingelesez) Buswell, Robert Jr, ed. (2013). Princeton Dictionary of Buddhism. Princeton University Press, 34 or. ISBN 9780691157863..
* Datuak: Q231690
* Multimedia: B. R. Ambedkar / Q231690
# B19 giza parvobirus

B19 giza parvobirusa Parvoviridae familiako birus bat da, gizakiari eragiten dioena. 1974an aurkitu zen lehen aldiz, sintomarik ez zuen pertsona baten odolean, B hepatitisaren birusaren bila ari zirenean. B19 izena datorkio odol-emailearen taldearen identifikazioa hori zelako (B paneleko 19. kidea). Umeetan eritema infekzioso eragin ohi du, aurpegian zaplazteko bat jaso balu bezala gorritzen dituena masailak, baina asintomatikoa ere izan daiteke. Helduengan artritis modukoa eragiten du, eta aste batzuk iraun ditzake. Birusak immunitatea sortzen du bizitza osorako. Birusa, batez ere, arnasketaren eta listuaren bidez transmititzen da.

## Erreferentziak

* ↑ «Parvovirus B19 Infections - October 1, 1999 - American Academy of Family Physicians» web.archive.org 2008-05-14 (Noiz kontsultatua: 2024-05-22).
* ↑ (Ingelesez) Vafaie, Janet; Schwartz, Robert A.. (2004-10). «Parvovirus B19 infections» International Journal of Dermatology 43 (10): 747–749. doi:10.1111/j.1365-4632.2004.02413.x. ISSN 0011-9059. (Noiz kontsultatua: 2024-05-22).
* ↑ «Parvovirus B19 Infections - October 1, 1999 - American Academy of Family Physicians» web.archive.org 2008-05-14 (Noiz kontsultatua: 2024-05-22).
* ↑ von Landenberg, Philipp; Lehmann, Hartwig W.; Modrow, Susanne. (2007-04). «Human parvovirus B19 infection and antiphospholipid antibodies» Autoimmunity Reviews 6 (5): 278–285. doi:10.1016/j.autrev.2006.09.006. ISSN 1568-9972. (Noiz kontsultatua: 2024-05-22).
* ↑ «Clinical Presentations of Parvovirus B19 Infection - February 1, 2007 -- American Family Physician» web.archive.org 2008-08-21 (Noiz kontsultatua: 2024-05-22).
* ↑ «Otros Padecimientos: Eritema Infeccioso - Quinta Enfermedad (Parvovirus Humano)» web.archive.org 2007-08-13 (Noiz kontsultatua: 2024-05-22).
* ↑ Baron, Samuel, ed. (1996). Medical microbiology. (4th ed. argitaraldia) University of Texas Medical Branch at Galveston ISBN 978-0-9631172-1-2. (Noiz kontsultatua: 2024-05-22).
* ↑ (Ingelesez) Wang, Chia C.; Prather, Kimberly A.; Sznitman, Josué; Jimenez, Jose L.; Lakdawala, Seema S.; Tufekci, Zeynep; Marr, Linsey C.. (2021-08-27). «Airborne transmission of respiratory viruses» Science 373 (6558) doi:10.1126/science.abd9149. ISSN 0036-8075. PMID 34446582. PMC PMC8721651. (Noiz kontsultatua: 2024-05-22).

## Kanpo estekak

* Datuak: Q933694
* Espezieak: Primate erythroparvovirus 1
# B. B. King

B. B. edo B.B. King, jaiotzez Riley Benjamin King (Itta Bena, Mississippi, AEB, 1925eko irailaren 16a - Las Vegas, Nevada, AEB, 2015eko maiatzaren 14a) estatubatuar blues kantaria eta gitarra-jotzailea izan zen.

## Biografia

Familia pobre batean jaio zen, eta ama bederatzi urte zituela hil zitzaion. Txikitatik elizan abesten zuen eta hamabost urte zituela gitarra ikasten hasi zen. Garai horretan gospel-talde bat sortu zuen. Soldaduskan egon ondoren (1947), bluesera jo zuen eta kontratu txikiak lortu zituen Memphis inguruan, Bukka White bere lehengusuarekin batera. Memphiseko irrati komertzial batean disc-jockey gisa aritu zen lanean. Blue Boy from Beale Street (B.B. laburdura izen horri dagokio) ezizena hartu zuen, Bobby Blue Band eta Johnny Acerekin jo zuenean.
1949an grabatu zuen lehenengo diskoa: Miss Martha King. Ondoren, 1950ean, Three O'Clock Blues grabatu zuen, izugarrizko arrakasta izan zuena rhythm and bluesaren munduan. 1951-1968 urte-bitartean hogeita hamar bat disko grabatu zituen, eta horietan arrakasta handiko lanak izan zituen: You Know I Love You eta Woke Up this Morning, besteak beste. 1960ko hamarraldiaz geroztik, ingelesezko pop musikaren erreferentzia izan zen: Live at the Regal (1965), Blues Is King (1967), Lucille (1968), Live in London (1971), LA Midnight (1972).
King izan zen Sobietar Batasunean zehar bira egin zuen lehenengo blues musikagilea eta kantaria, 1970eko hamarraldiaren amaieran. Lehenengo aldian B.B. Kingentzat T-Bone Walker eta Elmore James izan ziren inspirazio-iturri. Baina berehala, eragin horiek gainditu eta bere estilo propioa sortu zuen. Haren abestien hitzak oso sinpleak dira, baina hark duen kantatzeko moduarekin indar handia hartzen dute, batez ere, gitarraren laguntzarekin. B.B. King da bizirik dagoen blues musikagile nagusia. Haren estiloak izugarrizko eragina izan du rock musikaren ingeles eskolan: Jimmy Page, Larry Coryell, Eric Clapton eta abarrengan.
Hirurogeita bi urteko denboraldian, 15.000 ekitaldi baino gehiago eman ditu.

## Kanpo estekak

* (Ingelesez) B.B. Kingen webgunea
* (Ingelesez) B.B. King Museum-en webgunea

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q188969
* Multimedia: B.B. King / Q188969
# B. Traven

B. Traven (batzuetan Bruno Traven) ustezko idazle alemaniar baten izengoitia izan zen. Zalantzazkoak dira haren izena, nazionalitatea eta biografia, baina segurua da Mexikon bizi izan zela.

## Nor izan zen benetan? Teoria nagusiak

* Ret Marut, alemaniar aktore eta idazle anarkista
* Otto Feige, Ret Maruten beste izen bat.
* Traven Torsvan, estatubatuarra

## Lanak

* The Cotton Pickers, 1927
* The Treasure of the Sierra Madre, 1927
* The Death:Ship: The Story of an American Sailor, 1926
* The White Rose, 1929
* The Night Visitor and Other Stories
* The Bridge in the Jungle, 1929
* Land des Frühlings, 1928
* Asian Norval, 1960
* Stories by the Man Nobody Knows, 1961
* The Kidnapped Saint an Other Stories, 1975
* The Creation of the Sun and the Moon, 1968

### The Jungle Novels

* The Carreta, 1931
* Government, 1931
* March to the Monteria, 1933
* Trozas, 1936
* The Rebellion of the Hanged, 1936
* A General from the Jungle, 1940
* Datuak: Q55072099
* Multimedia: B. Traven / Q55072099
# B. V. Doshi

Balkrishna Vithaldas Doshi (Pune, 1927ko abuztuaren 26a - Ahmedabad, 2023ko urtarrilaren 24a) indiar arkitektoa izan zen.
1947 eta 1950 artean Mumbaiko Sir J. J. Arte Eskolan ikasi zuen. 1950 eta 1954 artean Europan lan egin zuen. Le Corbusier eta Louis Kahnekin lan egin zuen eta Indiako arkitektura modernista eta brutalistaren aitzindaria izan zen.
Bere diseinurik aipagarrienen artean daude FLAME University, IIM Bangalore, IIM Udaipur, NIFT Delhi, Amdavad ni Gufa, CEPT University, eta kostu txikiko Aranya etxebizitzak Indoren. Azken proiektu honek Aga Khan Arkitektura Saria irabazi zuen.
2008an Pritzker Saria irabazi zuen.

## Eraikinak

* 1962 – Institute of Indology, Ahmedabad
* 1966 – Centre for Environment and Planning Technology (CEPT), Ahmedabad
* 1967 – Tagore Memorial Hall, Ahmedabad
* 1972 – Electronics Corporation of India Limited Township, Hyderabad.
* 1973 – Indian Farmers Fertiliser Cooperative, IFFCO township, Kalol
* 1976 – Premabhai Hall, Ahmedabad
* 1977 – Indian Institute of Management, Bangalore
* 1979 – Sangath, B. V. Doshi's office, Ahmedabad
* 1979 – Shakti Bhavan, Administrative Office of M. P. Electricity Board, Jabalpur
* 1979 – Mahatma Gandhi Labour Institute
* 1982 – Aranya Low Cost Housing, Indore
* 1984 – Vidyadhar Nagar, Jaipur
* 1989 – National Institute of Fashion Technology, Delhi
* 1990 – Amdavad ni Gufa, Ahmedabad
* 1997 – Sawai Gandharva Smarak, Pune
* 2002 – Udayan the Condoville, Udita (HIG), Utsav (MIG) Utsarg (LIG) 2500 homes, Kolkata

## Kanpo estekak

* Datuak: Q380449
* Multimedia: Balkrishna Doshi / Q380449
# B. J. Thomas

Billy Joe Thomas, ezaguanagoa B. J. Thomas izenez, (Hugo, Oklahoma, 1942ko abuztuaren 7a - Arlington, Texas, 2021eko maiatzaren 29a) estatubatuar pop, country eta musika kristauko abeslaria izan zen. Hooked on a Feeling eta Raindrops Keep Fallin' on My Head bezalako abesti arrakastatsuengatik ezaguna zen.
2021eko maiatzaren 29an hil zen Arlingtonen, birikako minbiziak jota, 78 urte zituela.

## Erreferentziak

* ↑ «Muere B.J. Thomas, autor de ‘Hooked on a felling’ y ‘Raindrops keep fallin' on my head’» Naiz 2021-05-30 (Noiz kontsultatua: 2021-05-31).

## Kanpo estekak

* Datuak: Q706518
* Multimedia: B. J. Thomas / Q706518
# B. K. S. Iyengar

Bellur Krishnamachar Sundararaja Iyengar (1918ko abenduaren 14a - 2014ko abuztuaren 20a), B.K.S. Iyengar bezala ezagunagoa, "Iyengar Yoga" izenaz ezagutzen den yoga estiloaren sortzailea izan zen (yoga-ariketa) eta munduko yoga irakasle garrantzitsuenetakotzat hartua izan zen. Yogaren praktika eta filosofiari buruzko liburu askoren egilea izan zen, Light on Yoga, Light on Pranayama, Light on the Yoga Sutras of Patanjali eta Light on Life barne. Iyengar Tirumalai Krishnamacharyaren lehen ikasleetako bat izan zen, sarritan "yoga modernoaren aita" deitzen zaiona. Yogaren popularizazioa egozten zaio, lehenik Indian eta gero mundu osoan.
Indiako gobernuak Iyengarri Padma Shri saria eman zion 1991n, Padma Bhushan 2002an eta Padma Vibhushan 2014an. 2004an, Time aldizkariak Iyengar munduko 100 pertsona eraginkorrenetako bat izendatu zuen.
* Datuak: Q557185
* Multimedia: B. K. S. Iyengar / Q557185
# B12 bitamina

B12 bitamina, kobalamina ere deitua, bere molekulan kobaltoa duen bitamina hidrodisolbagarria da. Egitura molekular korapilatsua du bitamina honek (ikus irudia), kobaltoa eraztun porfiniko baten erdian egonik.
Funtsezko zeregina du kobalaminak burmuin eta nerbio-sistemaren jardueran. Baita odoleko eritropoiesian ere.
Zehatza izanik, B12a ez da bitamina bakarra. Lau kobalamina daude, haien egitura molekularrean kobaltoa dutenak:
* zianokobalamina
* hidroxikobalamina
* 5'-desoxiadenosilkobalamina
* metilkobalamina

## Funtzioak

Eritropoiesian parte hartzeaz gain, proteina eta azido nukleikoen metabolismoan jarduten du kobalaminak. Metilo taldearen (-CH3) transferentzietan ere laguntzen du bitamina horrek.
Nerbio-sistemaren funtzionamendurako funtsezkoa da. Mielina-zorroaren egitura mantentzen du, hots, nerbioak babesten dituen egitura.

## Iturria

Naturan B12 bitaminaren sintesia bakterioek burutzen dute. Zehazki, lurzoruan edo landareen erroetan (sinbiosia eginez) bizi diren bakterioak dira bitamina honen ekoizle nagusiak. Besteak beste, Aerobacter, Azotobacter, Bacillus, Clostridium, Mycobacterium, Proteus, Pseudomonas, Rhizobium eta Streptomyces generoak.
Animalia belarjaleek bakterioek sortutako B12 bitamina hartzen dute landareetatik, eta haragijaleek belarjaleak janez hornitzen dira bitamina horretaz.
Elikagaien artean, B12 bitamina ugaria da okelan, arrainetan, esnean, arrautzetan eta gibelean. Barazkijaleen artean bitamina honen gabezia ager daiteke, fruta eta barazkietan urria baita.

## Gabezia

Bitamina honen gabeziak anemia kaltegarri izeneko gaitza eragiten du: eritrozitoen kopurua asko jaisten da (eritropoiesiak akats larriak baititu), eta kalte neurologiko eta gastrointestinalak agertzen dira.
Behar den baino gutxiago hartzen denean, anemia kaltegarria agertzen ez bada ere, beste gaitz batzuk etor daitezke: nekea, depresioa eta oroimen ahula, besteak beste.
Azpimarratu behar da bitamina hau heste meharrean xurgatua izan dadin beharrezkoa dela urdailak ekoizten duen FI faktorea ("faktore intrintsekoa"). Faktorerik ezean hartutako kobalamina ez da xurgatzen eta ez da odolera iristen, anemia kaltegarria agertuz.

## Kanpo-estekak

* Datuak: Q187706
* Multimedia: Vitamin B12 / Q187706
# Ballon d'Alsace

Ballon d'Alsace (alemanez: Elsässer Belchen, 1247 metro), Lorrena, Alsazia eta Franche-Comté frantziar eskualdeen arteko mugan dagoen mendi bat da. Bere tontorretik Vosge mendiak, Rhin ibaiaren harana eta Oihan Beltza ikus daitezke.
Tontorrera daroan bidea 1171 metroko altueran dago.
Ballon d'Alsace Frantziako Tourrak igo zuen lehen mendatetzat jotzen da, 1905eko uztailak 11n. Mendate honen tontorrera iritsi zen lehena René Pottier izan zen, eta etapa hori irabazi zuena Hippolyte Aucouturier izan zen. 2005eko Frantziako Tourraren 9. etapan mendate hau igaro zuen mendate honen lehen igoeraren mendeurrena ospatuz.

## Kanpo estekak

* Datuak: Q1334057
* Multimedia: Ballon d'Alsace / Q1334057
# Ballonti

Ballonti Bizkaiko hainbat tokiren izena izan daiteke:

## Geografia

* Ballonti erreka, Serantes mendian iturburua duen erreka.

## Lekuak

* Ballonti, Portugaleten 2008an zabaldutako merkataritza-gunea.
* Ballonti, Portugaleten dagoen industrialdea.
* Ballonti Bigarren Hezkuntzako Institutoa, izen bereko Portugaleteko auzoan dagoen ikastetxea.
* Ballonti zinemak, izen bereko merkataritza-gunean dauden zinemak.
# Ballonti (merkataritza-gunea)

    Artikulu hau Portugaleteko merkataritza-guneari buruzkoa da; beste esanahietarako, ikus «Ballonti».
Ballonti 2008an Bizkaiko Portugalete udalerrian zabaldutako merkataritza gunea da. Eraikina Eroskik sustatu eta eraiki zuen, inguruan altxatutako etxebizitza blokeak bezala.

## Ezaugarriak

Guneak 50.000 metro koadro inguru ditu bi solairutan banatuta. Lehen solairuan dendak daude, eta bigarrenean jatetxe, kart pista eta zinema. Bi solairu hauen azpian, estalitako aparkalekua dago eta eraikinaren albo batean Eroskiren gasolindegia.
Eroskik eraikia izan zenez, bertako supermerkatu nagusia Eroski Center da. Horrez gain, orain arte Euskal Herrian dendarik ez zuen Primark arropa katearen denda handi bat dago eta Iruñeko Itaroa merkataritza-gunean bezala, kart pista bat.
Ohiko arropa dendez gain, gunearen sustatzaileek herrian ezarritako denden ezarpena sustatu nahi izan zuten, eta horrela Portugaleteko herrigunean zeuden arropa denda batzuk, Ballontin ere zabaltzea erabaki dute.

## Kanpo estekak

* Ballonti merkataritza-gunearen webgunea.
* Datuak: Q12254732
# Ballogie

Ballogie, Eskoziako baserri giroko komunitate bat da, Aberdeenshire eremu administratiboan.

## Kanpo estekak

* Datuak: Q4851832
* Multimedia: Ballogie / Q4851832
# Balloo (Down konderria)

Balloo (irlanderaz: Baile Aodha) Ipar Irlandako udalerri bat da, Down konderrian dagoena. 2011n 189 biztanle zituen.

## Kanpo estekak

* Datuak: Q60761